Арадио
Кәарҷиаԥҳа "Росатом ашкол" апроект азы: Аԥсны иалагалазҭгьы иқәҿиарахон аҵарадырразы
15:29 02.10.2021 (ирҿыцуп: 15:30 02.10.2021)
24
© Foto / предоставлено Зуридой КварчияЗурида Кварчия
© Foto / предоставлено Зуридой Кварчия
Ахәыҷқәа рааӡараҿы аҵарадырратә технологиақәа ирызку арҵаҩцәа рзы асеминар мҩаԥысит Пицунда. Уи аҳәаақәа ирҭагӡаны ироуз аԥышәа арадио Sputnik аефир аҿы далацәажәеит Аҟәатәи 15-тәи абжьаратә школ афизика арҵаҩы Зурида Кәарҷиаԥҳа.
Кәарҷиаԥҳа "Росатом ашкол" апроект азы: Аԥсны алагалара қәҿиарахон аҵарадырразы
Ахәыҷқәа рааӡараҿы аҵарадырратә технологиақәа ирызку арҵаҩцәа рзы асеминар мҩаԥысит мышқәак раԥхьа. 40-ҩык инареиҳаны аԥсуа рҵаҩцәа рзы еиҿкааз апрограмма ҳаамҭа иақәшәо аҵарааӡаратә хырхарҭаҿы азнеишьақәа ирызкын.
"Аиашазы асеминар ахь сахьцаз зынӡаск сахьымхәӡеит, даара аинтерес зҵаз ажәабжьқәа саҳаит ишыҟаҵатәу, ишиашоу, ишыхадоу. Ари "Росатом ашкол" апроект даара азҿлымҳара аҵоуп, Аԥсны уи асхемала аҵара ахьырҵо хышколк ыҟоуп аматематикеи афизикеи амаҭәарқәа рыла. Сгәы иаанагоит аԥхьаҟа уи апроект аларҵәазҭгьы ҳҿар рзы иманшәалахарын, иаҳзымҩаԥгазҭгьы ишахәҭоу", - лҳәеит Кәарҷиаԥҳа.
Лара иазгәалҭеит ахәыҷқәа аҵара ахьдлырҵо ашкол аҟны "Росатом" аклассқәа рзы еиҿкаау асистема шыҟам, аха уи алагалахап ҳәа дшақәгәыӷуа. Уи асистема иазгәанаҭоит аматематикеи афизикеи амаҭәарқәа иаҳа инарҵауланы рыҭҵаара ус еиԥш ахырхарҭа хада змоу аклассқәа рҟны.
Иаҳа инарҭбааны аицәажәара шәаҳәар шәылшоит аудиофаил аҟны.